CELEX: 32019D0992
Language: hr
Date: 2019-06-04 00:00:00
Title: Odluka Političkog i sigurnosnog odbora (ZVSP) 2019/992 od 4. lipnja 2019. o imenovanju voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/1/2019)

18.6.2019   
               
               
                  HR
               
               
                  Službeni list Europske unije
               
               
                  L 160/24
               
            
         ODLUKA POLITIČKOG I SIGURNOSNOG ODBORA (ZVSP) 2019/992
         od 4. lipnja 2019.
         o imenovanju voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/1/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1), a posebno njezin članak 7.,
         budući da:
         
                     (1)
                  
                  
                     Na temelju članka 7. Odluke 2014/486/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu provedbe političkog nadzora i strateškog usmjeravanja misije EUAM Ukraine, uključujući posebno odluku o imenovanju voditelja misije.
                  
               
                     (2)
                  
                  
                     PSO je 25. listopada 2018. donio Odluku (ZVSP) 2018/1662 (2) o produljenju mandata g. Kęstutisa LANČINSKASA kao voditelja misije EUAM Ukraine od 1. prosinca 2018. do 31. svibnja 2019.
                  
               
                     (3)
                  
                  
                     Vijeće je 13. svibnja 2019. donijelo Odluku (ZVSP) 2019/761 (3) o produljenju mandata misije EUAM Ukraine do 31. svibnja 2021.
                  
               
                     (4)
                  
                  
                     Visoki predstavnik Unije za vanjske poslove i sigurnosnu politiku 27. svibnja 2019. predložio je imenovanje g. Anttija HARTIKAINENA voditeljem misije EUAM Ukraine,
                  
               DONIO JE OVU ODLUKU:
         
            Članak 1.
            G. Antti HARTIKAINEN imenuje se voditeljem savjetodavne misije Europske unije za reformu sektora civilne sigurnosti u Ukrajini (EUAM Ukraine) od 1. srpnja 2019. do 30. lipnja 2020.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 4. lipnja 2019.
            
               
                  Za Politički i sigurnosni odbor
               
               
                  Predsjednica
               
               S. FROM-EMMESBERGER
            
         
         
            (1)  SL L 217, 23.7.2014., str. 42.
         
         
            (2)  Odluka Političkog i sigurnosnog odbora (ZVSP) 2018/1662 od 25. listopada 2018. o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/1/2018) (SL L 278, 8.11.2018., str. 18.).
         
            (3)  Odluka Vijeća (ZVSP) 2019/761 od 13. svibnja 2019. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 125, 14.5.2019., str. 16.).